Իմանց Կալնինշ

Իմանց Կալնինշ (, ), լատվիացի կոմպոզիտոր։ Լիտվայի ԽՍՀ պետական մրցանակի դափնեկիր (1977)։

Կենսագրություն 
Իմանց Կալնինշը ծնվել է 1941 թվականի մայիսի 26-ին Ռիգայում, բանվորի ընտանքիում։

Ավարտել է Յազեպ Մեդինի անվան երաժշտական դպրոցն (1960) ու Լատվիայի Յ. Վիտոլի անվան պետական կոնսերվատորիան (1964, կոմպոզիցիայի դասարանը Ադոլֆ Սկուլտեի ղեկավարությամբ)։ Միաժամանակ ակտիվորեն զբաղվել է ռոք երաժշտությամբ։

Դասավանդել է Լիեպայայի միջնակարգ երաժշտական դպրոցում (1964—1967)։ Ստեղծել է երաժշտություն լատվիական թատրոնների բեմադրությունների, Ռիգայի կինոստուդիայի ֆիլմերի ու մուլտֆիլմերի համար։ «Փչիր, քամի» ֆիլմի (1973, Ռեժիսոր՝ Գունար Պիեսիս) երաժշտությունը ուշադրության է արժանացել Բաքվում տեղի ունեցած Համամիութենական կինոփառատոնի ժամանակ (1974)։ «Սոնատ լճի վրա» ֆիլմի (1976, ռեժիսորներ՝ Գունար Ցիլինսկի և Վարիս Բրասլա) երաժշտության համար արժանացել է Լիտվայի ԽՍՀ պետական մրցանակի (1977)։ 1990—1993 թվականներին եղել է Լիտվայի գերագույն խորհրդի պատգամավոր, իսկ ավելի ուշ եղել է 9-րդ Սեյմի պատգամավոր։

Ստեղծագործություն 
Իմանց Կալնինշը հեղինակել է օպերաներ, օրատորիաներ, սիմֆոնիաներ, երգչախմբի համար նախատեսված երգեր, ռոք երաժշտություն (իր կազմակերպած ու գլխավորած «2 X BBM» և «Turaidas Roze» ռոք-խմբերի համար)։ Գրել է մելոդիկ երաժշտություն՝ ավանդական ու ժամանակակից նորմերին համապատասխան, երբեմն համախմբել է այդ երկու ուղղությունները։

Մրցանակներ 
Լիտվայի Գիտությունների ակադեմիայի պատվավոր անդամ է (1996), Երաժշտական մեծ մրցանակի դափնեկիր (երաժշտական գլխավոր մրցանակը Լատվիայում, 1997)։ Արժանացել է Երեք Աստղի շքանշանի (1998)։

ԿՈմպոզիտորի ստեղծագործության մասին նկարահանվել են երկու ֆիլմեր «Արվեստ» կինոամսագրում (1973, 1978) և «Imants Kalniņš» (ռեժիսոր՝ Բ. Վելդրե, 1983) վավերագրական ֆիլմը։

Ծանոթագրություններ 

Լատիշ կոմպոզիտորներ
Ռիգա քաղաքում ծնվածներ
20-րդ դարի թարգմանիչներ
20-րդ դարի դասական կոմպոզիտորներ